Diari Oficial de la Generalitat Valenciana


Sumari del DOGV 5986, del 01-04-2009 (2009/3433)

RESOLUCIÓ de 26 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre l'Ens Prestador de Servicis de Certificació Electrònica de la Comunitat Valenciana i el Centro de Empleo, Estudios y Formación, SL (CEMEF, SL), per a la prestació de servicis de certificació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5986

Data del DOGV
:   01-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3433


Data del document
:   26-03-2009

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * signatura electrònica
    * telecomunicació
    * empresa privada
    * comunicació de dades

RESOLUCIÓ de 26 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre l'Ens Prestador de Servicis de Certificació Electrònica de la Comunitat Valenciana i el Centro de Empleo, Estudios y Formación, SL (CEMEF, SL), per a la prestació de servicis de certificació. [2009/3433]  
L'Ens Prestador de Servicis de Certificació Electrònica de la Comunitat Valenciana i el Centro de Empleo, Estudios y Formación, SL. (CEMEF, SL), han subscrit, després de la tramitació prèvia reglamentària, el 17 de març de 2009, un conveni per a la prestació de servicis de certificació.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0327/2009, i que figura com a annex d'esta resolució.  
València, 26 de març de 2009.- El director general de Relacions amb les Corts i Secretariat del Consell: Ángel Mompó Romero.  
CONVENI ENTRE L'ENS PRESTADOR DE SERVEIS DE CERTIFICAT ELECTRÒNIC DE LA COMUNITAT VALENCIANA I EL CENTRO DE OCUPACIÓN, ESTUDIOS Y FORMACIÓN, SL (CEMEF, SL) PER A LA PRESTACIÓ DE SERVEIS DE CERTIFICAT   
Burjassot, 17 de març de 2009  
REUNITS  
D'una banda, Paula Sánchez de León Guardiola, consellera de Justícia i Administracions Públiques, com a presidenta de l'Ens Prestador de Serveis de Certificat Electrònic de la Comunitat Valenciana (d'ara en avant ACCV), en virtut de les competències atribuïdes per l'article 5.2.b del Decret 149/2007, pel qual s'aprova l'Estatut de l'Ens Prestador de Serveis de Certificat Electrònic de la Comunitat Valenciana, i d'acord amb l'article 17 de la Llei 5/1983, de 30 de desembre, del Consell, en la redacció donada per la Llei 12/2007, de 20 de març, de la Generalitat, facultada per a la signatura del present Conveni pel Ple del Consell, de data 3 d'octubre de 2008.  
D'una altra, María Cristina Subiela Escribá, presidenta del Consell d'Administració Centro de Ocupación, Estudios y Formación, SL (CEMEF, SL), facultada per a la signatura del present Conveni, per Resolució del Consell d'Administració, de data 18 de juny de 2008.  
Ambdós intervinents afirmen i reconeixen, recíprocament, la seua suficiència i vigència de les seues respectives facultats per a celebrar el present Conveni i a aquest efecte  
EXPOSEN  
La Llei 59/2003, de 19 de desembre, de Signatura Electrònica, regula l'ús de la signatura electrònica, el reconeixement de la seua eficàcia jurídica i la prestació al públic de serveis de certificat, i estén l'àmbit subjectiu a tots els prestadors de serveis establits a Espanya.  
Per la seua banda, amb respecte absolut als requisits i condicions establits en la Llei 59/2003, de 19 de desembre, de Signatura Electrònica, el 2n Pla de Modernització de la Comunitat Valenciana estableix, com una línia d'actuació, la consecució d'una societat global de la informació i el coneixement, en què s'aposta fermament per la implantació de la teleadministració de la Generalitat, i facilita l'entorn i la implantació de la signatura electrònica i la seua aplicació als ciutadans en la relació amb l'administració, i vetla en tot moment per la seguretat i confidencialitat necessària.  
El Decret 87/2002, de 30 de maig, del Govern Valencià, pel qual es regula la utilització de la signatura electrònica avançada en la Generalitat, té com a objectiu, establit en l'article 1.a), la regulació de l'ús de la signatura electrònica avançada en l'àmbit de la Generalitat, les seues entitats autònomes i empreses dependents, i en les relacions que puguen entaular amb totes aquestes els ciutadans, empreses i altres administracions públiques. A més, com estableix l'article 3.2.a), del mateix Decret, es fomentarà l'accés dels ciutadans i la resta d'organitzacions, tant locals com nacionals, a les tecnologies de la informació i de les comunicacions, que facen possible l'accés a la signatura electrònica.  
Així mateix, es fomentarà la col·laboració i cooperació amb les distintes administracions, per a assegurar la compatibilitat dels sistemes en benefici dels usuaris.  
Ambdues parts estan interessades en la signatura del present Conveni, per tal de garantir l'autenticitat, integritat i conservació dels documents, a través de la signatura electrònica. La qual proporciona l'adequada seguretat jurídica, alhora que facilita als ciutadans les relacions amb l'administració, a través de tècniques i mitjans electrònics, informàtics i telemàtics, i és per això, que es formalitza el present Conveni de col·laboració, d'acord amb les següents  
CLÀUSULES  
Primera: objecte  
El present Conveni té com a objecte la prestació de serveis de certificat de signatura electrònica avançada, per part de la Generalitat, mitjançant un equipament i aplicacions informàtiques necessàries per a l'emissió i gestió de claus i certificats reconeguts. L'esmentat equipament inclou els mecanismes i sistemes de suport per a la salvaguarda de dades i la protecció de tots els sistemes que el componen.  
Segona: àmbit d'aplicació  
La Generalitat podrà prestar els serveis de certificat de signatura electrònica a totes aquelles persones que tinguen la condició d'usuari, d'acord amb la normativa vigent i amb el present Conveni, quan dits usuaris es relacionen amb el Centro de Ocupación, Estudios y Formación, SL, en el marc de les seues competències respectives.  
Els certificats digitals d'identitat, denominats certificats usuari, confereixen a cada signatura el seu caràcter únic, i seran universals. Per la qual cosa serviran per a qualsevol relació jurídica, que a aquest efecte mantinguen els ciutadans usuaris en les relacions amb l'empresa pública que signe el present Conveni. I, a més, podran ser utilitzats per a qualsevol relació jurídica que mantinguen els ciutadans usuaris amb la Generalitat, les administracions públiques i empreses que hagen subscrit el corresponent conveni amb l'administració de la Generalitat, d'acord amb les garanties i els requisits establits per a cada procediment administratiu.  
Tercera: obligacions de la ACCV  
L'Autoritat de Certificació de la Comunitat Valenciana, en el marc del present Conveni, s'obliga a:  
1. Facilitar el suport tècnic possible per a la utilització dels dispositius de creació i verificació de signatura electrònica, pels quals opte el Centro de Ocupación, Estudios y Formación, SL, sempre que complisquen amb un mínim de garanties de seguretat.  
2. Facilitar al Centro de Ocupación, Estudios y Formación, SL, les aplicacions informàtiques necessàries per a la gestió dels certificats sol·licitats pels usuaris dels serveis i aplicacions del Centro, és a dir, per a la constitució d'una autoritat de registre a l'esmentat Centro.  
3. Fer constar, en cada certificat, la identificació de l'Autoritat de Certificació de la Comunitat Valenciana, com a prestadora de serveis de certificat,   
4. Realitzar el tractament de les dades personals per a l'exercici de l'activitat de certificació, amb subjecció a la Llei Orgànica 15/1999, de 13 de desembre, de Protecció de Dades de Caràcter Personal, i aportació dels drets de propietat industrial i intel·lectual, i garantir-ne la titularitat.  
5. Mantindre un registre de certificats, en què quedarà constància dels emesos i figuraran les circumstàncies que afecten la suspensió o pèrdua de vigència dels seus efectes.  
6. Prestació de l'assistència tècnica necessària, per tal de facilitar al Centro de Ocupación, Estudios y Formación, SL, tota la informació que necessiten per al bon funcionament dels sistemes informàtics.  
7. Prestació de l'assistència tècnica necessària per a l'actualització dels sistemes informàtics i per a la incorporació de la signatura electrònica en noves aplicacions i serveis.  
8. A més, com la Generalitat es compromet a expedir certificats reconeguts, i complir amb les obligacions establides en l'article 20 de la Llei 59/2003, de 19 de desembre, de Signatura Electrònica, que són:  
- Garantir que puga determinar-se amb precisió la data i l'hora, en què es va expedir un certificat o es va extingir o va suspendre la seua vigència.  
- Demostrar la fiabilitat necessària per a prestar serveis de certificat.  
- Garantir la rapidesa i seguretat en la prestació del servei.   
- Emprar personal amb la qualificació, coneixements i experiència necessaris per a la prestació dels serveis de certificat oferits, i els procediments de seguretat i de gestió adequats en l'àmbit de la signatura electrònica.  
- Utilitzar sistemes i productes fiables, que estiguen protegits contra tota alteració i que garantisquen la seguretat tècnica i, si fa al cas, criptogràfica, dels processos de certificat a què serveix de suport.  
- Prendre mesures contra la falsificació de certificats, i garantir la confidencialitat de les dades de creació de signatura durant el procés de generació i el seu lliurament per un procediment segur al signant.  
- Conservar registrada tota la informació i documentació relativa a un certificat reconegut, i les Declaracions de Pràctiques de Certificat vigent en cada moment, durant almenys quinze anys, de manera que puguen verificar-se les signatures efectuades amb aquest.  
- Utilitzar sistemes fiables per a emmagatzemar els certificats, que permeten comprovar la seua autenticitat; impedeixen que persones no autoritzades alteren les dades; restringisquen la seua accessibilitat en els supòsits o a les persones que el signant indicat i permeten detectar qualsevol canvi que afecte aquestes condicions de seguretat.   
Quarta: obligacions de l'empresa  
Per la seua banda, el Centro de Ocupación, Estudios y Formación, SL, es compromet a:  
1. Comprovar la identitat i qualssevol circumstàncies personals dels sol·licitants de certificats rellevants, per al fi propi d'aquests.  
2. Emissió de justificant de recepció, signada electrònicament, on conste expressament la data i hora de recepció de les comunicacions rebudes.  
3. Guardar les notificacions, comunicacions i documentació, emeses i rebudes en les transaccions.  
4. Xifrar les comunicacions emeses i rebudes.  
5. Informar la persona que sol·licite el certificat de les condicions precises per a la utilització del certificat i de les seues limitacions d'ús.  
Cinquena: efectivitat i duració del present Conveni  
El present Conveni serà efectiu des de la data de la signatura, i estendrà la seua vigència per un termini de 6 anys, Aquest termini podrà ser prorrogat per períodes de sis anys per acord exprés de totes les parts, mitjançant les oportunes addendes de pròrroga, que hauran de formalitzar-se amb una antelació mínima d'un mes abans de la finalització del seu termini de vigència.  
Sisena: revisió del Conveni  
Tant l'Autoritat de Certificació de la Comunitat Valenciana com el Centro de Ocupación, Estudios y Formación, SL, podran proposar la revisió d'aquest Conveni en qualsevol moment, per a introduir les modificacions que estimen pertinents.  
Setena: resolució del Conveni  
La Generalitat podrà resoldre el present Conveni, quan el Centro de Ocupación, Estudios y Formación, SL incomplira greument, o de forma reiterada, les seues obligacions, recollides en la clàusula quarta d'aquest Conveni.  
Per la seua banda, el Centro de Ocupación, Estudios y Formación, SL, podrà resoldre el present Conveni quan haguera incompliment de les obligacions de l'Autoritat de Certificació de la Comunitat Valenciana, establides en la clàusula tercera o hi haguera falta de claredat en el servei prestat.  
La denúncia del Conveni podrà ser presentada indistintament per qualsevol de les parts signants.  
Vuitena: protecció de dades personals  
En compliment del que estableix la normativa vigent en el nostre ordenament, sobre protecció de dades de caràcter personal, i tenint en compte que per al compliment, per part del Centro de Ocupación, Estudios y Formación, SL, dels serveis en aquest regulats, caldrà accedir a les dades de caràcter personal dels fitxers titularitat de l'Autoritat de Certificació de la Comunitat Valenciana i, des d'aquest mateix instar el Centro de Ocupación, Estudios y Formación, SL, tindrà la consideració d'encarregat de tractament, i a aquests efectes, i en virtut del que preveu l'article 12, de la Llei Orgànica 15/1999, de 13 de desembre, es compromet a:  
1. Tractar les dades que li siguen comunicades, per raó del present Conveni, i limitar-se a les actuacions necessàries per a desenvolupar correctament els serveis a favor de l'Autoritat de Certificació de la Comunitat Valenciana.  
2. No comunicar les esmentades dades a tercers, fins i tot, per a la seua conservació.  
3. No realitzar cap altre tractament diferent del sol·licitat per l'Autoritat de Certificació de la Comunitat Valenciana. de les dades a què es tinga accés, ni aplicar o utilitzar les esmentades dades amb fins diferents de l'objecte del tractament.   
4. Adoptar les mesures de seguretat que calguen per a mantindre la confidencialitat de les dades, mentre aquestes estiguen emmagatzemades o siguen transmeses a través dels sistemes, equips i dispositius de l'encarregat de tractament i, expressament, pel que fa a la implantació de les mesures de seguretat de nivell baix, previstes en el Reial Decret 994/1999, de l'11 de juny.  
5. Observar la més estricta confidencialitat respecte dels codis, les identificacions d'usuari i/o les claus d'accés dels sistemes que, si fa al cas, li siguen proporcionats per l'Autoritat de Certificació de la Comunitat Valenciana. I altres mesures de seguretat que, si fa al cas, s'apliquen en relació amb l'objecte d'aquest acord.  
6. Destruir o tornar tota la informació a l'Autoritat de Certificació de la Comunitat Valenciana, una vegada extingida la present relació contractual pel motiu que fóra, així com qualsevol suport o document en què conste alguna dada de caràcter personal, objecte de tractament.  
7. L'encarregat de tractament serà l'únic responsable de qualsevol revelació no autoritzada de les dades de caràcter personal a terceres parts, així com de qualsevol altre incompliment de les estipulacions recollides en el present Conveni, i estarà, si fa al cas, obligat a rescabalar els danys i perjudicis ocasionats a l'Autoritat de Certificació de la Comunitat Valenciana, directament o indirectament.  
Novena: dret aplicable i resolució de conflictes  
La prestació dels serveis de certificat, que s'inclouen en el present Conveni, es realitzarà d'acord amb el que disposa el Decret del Govern Valencià 87/2002, de 30 de maig, sobre Signatura Electrònica, i la Llei 59/2003, de 19 de desembre, de Signatura Electrònica.  
La formalització del present Conveni compleix amb els requisits legals establits en el Decret 20/1993, de 8 de febrer, del Govern Valencià, pel qual es regula el Registre de Convenis i s'estableix el règim jurídic i pressupostari dels convenis que subscriga la Generalitat Valenciana, així com amb la circular de 16 de juny de 1993, per al desenvolupament de l'esmentat Decret 20/1993, de 8 de febrer, del Govern Valencià, i igualment amb les previsions que, sobre els convenis, estableixen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i les disposicions dictades per a desplegar-la, o aquelles que s'apliquen.  
Mitjançant la signatura del present Conveni, les parts es comprometen a resoldre, de mutu acord, les incidències que puguen sorgir-ne en el compliment.  
Les qüestions litigioses que sorgisquen entre les parts, durant el desplegament i l'execució del present Conveni, se sotmetran a la jurisdicció contenciosa administrativa, d'acord amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
I en prova de conformitat per tot això, signen els compareixents el present Conveni, al lloc i la data indicats.  
La presidenta de l'Autoritat de Certificació de la Comunitat Valenciana: Paula Sánchez de León Guardiola.  
La presidenta de CEMEF, SL: Mª Cristina Subiela Escribá.  
El secretari: Vicent Damiá Oliver Peiró.